14. Medlemskab af Landsforeningen Skole & Bøger (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til Favrskov Kommunes medlemskab af 
Landsforeningen Skole & Bøger. 
Landsforeningen Skoler & Bøger er en selvejende landspolitisk interesseorganisation, som arbejder for at 
sætte de pædagogiske læringscentre og skolebibliotekerne højt på dagsordenen. For mere information 
henvises til foreningens hjemmeside: Landsforeningen Skole & Bøger (skoleogboger.dk). Foreningens 
vedtægter er vedlagt som bilag til sagen.
Favrskov Kommunes medlemskab af foreningen koster årligt ca. 55.000 kr. inkl. moms. Medlemskabet 
giver bl.a. mulighed for politisk deltagelse i foreningens generalforsamling samt valg til foreningens 
bestyrelse jf. foreningens vedtægter. Der er aktuelt ikke politikere fra [adresse], som er aktive i 
foreningen. 
Kommunens medlemskab giver samtidig fagpersonale tilknyttet skoleområdet mulighed for at deltage i 
foreningens faglige arrangementer som fx årsmøde. Denne mulighed, har kun været benyttet i meget 
begrænset omfang de seneste år. I stedet er der i [adresse] velfungerende faglige netværk for 
medarbejderne på tværs af skolerne og et godt samarbejde mellem kommunens folkebiblioteker og 
skoleområdet. 
VURDERING
På baggrund af tilbagemeldinger fra blandt andet medarbejdernetværket inden for skolebiblioteks- og åben-
skoleområdet vurderer Børn og Kultur, at Favrskov Kommunes skolevæsen ikke får et tilstrækkeligt fagligt 
udbytte af medlemskabet.
Derfor foreslår Børn og Kultur, at de midler, som i dag anvendes til medlemskabet i stedet anvendes til 
projekter, der reelt styrker indsatsen på læseområdet i skolevæsenet. I første omgang prioriteres et projekt, 
der skal fremme samarbejdet mellem skolerne og folkebibliotekerne, med henblik på at gøre litteratur mere 
tilgængeligt og læsning mere motiverende for elever på mellemtrinnet.
ØKONOMI
Sagen har ingen økonomiske konsekvenser. 
INDSTILLING
Direktøren for Børn og Kultur indstiller til Byrådet:
1.
At Favrskov Kommune udmeldes af Landsforeningen Skole & Bøger. 
BESLUTNING
[adresse]: EMN-2024-00419
Dok-ID: 3815635
Sagsbehandler: bste
Byråd
17. december 2024  16:00
Børne- og Skoleudvalget, 3. december 2024:
Fraværende: Ingen 
Indstilles godkendt. For indstillingen stemte 3, mens 2 stemte imod. Ingen undlod at stemme.
For stemte Oscar Lauridsen, Jimmy Rasmussen og Ronny Dam.
Imod stemte Sys Nielsen og Laurits Bertelsen.
Økonomiudvalget, 10. december 2024:
Fraværende: Ingen
Britt Mathiesen og Gert Lauritsen stillede forslag om, at de berørte fagudvalg i første halvår af hver 
valgperiode træffer konkret beslutning om [adresse] skal være medlem af foreningerne 
”Landsforeningen Skole & Bøger” samt ”Danmarks Biblioteksforening”. Der var ikke opbakning til forslaget.
Indstillingen fra Børne- og Skoleudvalget indstilles godkendt. 
Britt Mathiesen og Gert Lauritsen kan ikke tiltræde indstillingen.
Byrådet, 17. december 2024:
Fraværende: Ingen
Den socialdemokratiske gruppe stillede forslag om, at de berørte fagudvalg i første halvår af hver 
valgperiode træffer konkret beslutning om [adresse] skal være medlem af foreningerne 
”Landsforeningen Skole & Bøger” samt ”Danmarks Biblioteksforening”. 
For forslaget stemte 9, mens 16 stemte imod. Ingen undlod at stemme. Forslaget er dermed faldet. 
For stemte Britt Mathiesen, Gert Lauritsen, Thomas Bech, Gunnar Carlsen, Alex Holm, Patrick Kristensen 
Troels Jakobsen, Sys Nielsen, Ester Klausen og Tove Jørgensen. 
Imod stemte Anders Paulsen, Bente Jespersen, Sam Mathiasen, Trine Søndergaard, Yannick Østergaard 
Silje Andreasen, Clara Johnsen, Osvald Koch, Oscar Lauridsen, Johan Eriksen, 
Zacharias Overgaard, Oscar Larsen, Jonna Lauridsen, Sys Winther, Thake Simon Dam, Jimmy Rasmussen og 
Henrik Mikkelsen.  
Indstillingen fra Økonomiudvalget blev godkendt med 16 stemmer for og 9 imod. Ingen undlod at stemme.
For stemte Anders Paulsen, Bente Jespersen, Sam Mathiasen, Trine Søndergaard, Børge Bertelsen, 
Clara Johnsen, Osvald Koch, Oscar Lauridsen, Johan Eriksen, David Kristiansen 
Øjvind Klausen, Oscar Larsen, Jonna Lauridsen, Sys Winther, Thake Simon Dam, Jimmy Rasmussen og William Mathiesen.  
Imod stemte Britt Mathiesen, Gert Lauritsen, Thomas Bech, Gunnar Carlsen, Alex Holm, 
Laurits Bertelsen, Sys Nielsen, Ester Klausen og Tove Jørgensen.
Bilag

Landsforeningen Skole og Bøgers vedtægter 21.11.2024 (3822462)
